VAK OY LEHDISTÖTIEDOTE 17.8.2020 **VAK lahjoittaa heijastinliivejä ruskolaisille ja vahtolaisille lapsille**

**VAK Oy on aloittanut Liikenneturvan kanssa yhteistyön, jonka tavoitteena on parantaa työmatkojen turvallisuutta ja tukea lasten ja nuorten liikennekasvatustyötä. Ensimmäisenä konkreettisena toimenpiteenä yritys lahjoittaa Ruskon ja Vahdon päiväkotilapsille sekä ala-asteen 1.-2. luokkalaisille neljäsataa heijastinliiviä.**

- Syksy ja pimeys on kohta taas käsillä. Haluamme turvata paikallisten lasten kulkua lahjoittamalla heijastinliivejä Ruskon ja Vahdon varhaiskasvatuksen yksiköille. Liivit tulevat tarpeeseen, sillä kyselyyn vastanneiden päiväkodin johtajien ja koulujen rehtoreiden mukaan osa liiveistä on todella huonossa kunnossa ja niitä on liian vähän, kertoo VAK Oy:n toimitusjohtaja Ilpo Korhonen.

- Laukolan päiväkoti ja koulu ottavat lahjoituksen vastaan kiitollisina. On tärkeää, että näymme liikenteessä hyvin niin valoisalla kuin hämäränkin aikana. Uudet liivit tulevat aktiiviseen käyttöön, sillä liikumme lapsi- ja oppilasryhmien kanssa paljon päiväkodin ja koulun lähiympäristössä ja lisäksi oppilaat näkyvät aamun liikenteessä huomattavasti paremmin käyttäessään heijastinliiviä, toteavat päiväkodinjohtaja Mari Renberg ja koulun rehtori Kai Laitinen.

- Heijastinliiveille on aina syksyisin niin suuri kysyntä, ettemme mitenkään pysty vastamaan kaikkiin meille tuleviin pyyntöihin. Onneksi meillä on yhteistyössä VAK:n kaltaisia yhteiskuntavastuunsa kantavia yrityksiä, joiden kanssa kysyntä ja tarjonta kohtasivat nyt lapsille tarjottavien heijastinliivien ja liikenneturvallisuustempauksen tuottamisen muodossa, kiittää Liikenneturvan yhteyspäällikkö Tapio Heiskanen.

**Lisätietoja**:
Toimitusjohtaja Ilpo Korhonen, VAK Oy, p. 040 457 1648, ilpo.korhonen@vak.fi
Rehtori Kai Laitinen, Laukolan koulu, p. 044 4333645, kai.laitinen@rusko.fi
Päiväkodinjohtaja Mari Renberg, Laukolan päiväkoti, p. 044 4333 593, mari.renberg@rusko.fi
Yhteyspäällikkö Tapio Heiskanen, Liikenneturva, p. 050 3872 890, tapio.heiskanen@liikenneturva.fi

*VAK Oy on yksi Pohjoismaiden merkittävimmistä kuorma-autoliikenteen kaluston valmistajista. Suomessa yritys on eristettyjen kuormatilojen ja perävaunujen valmistuksen markkinajohtaja. Konsernin palveluksessa on kaikkiaan yli 550 henkilöä ja konsernin vuoden 2019 liikevaihto oli liki 83 miljoonaa euroa. Vahdolla sijaitsevan tehtaan lisäksi yrityksellä on koko maan kattavat VAK-huoltopalvelupisteet kahdeksalla paikkakunnalla. Pohjoismaista kasvua hakevaan yritykseen kuuluu myös Ruotsissa toimiva myyntiyhtiö VAK Sverige Ab.*